«Սա հոռետեսական կատակերգություն է, որը շատ հատուկ է մեր թատրոնին: Մենք բարձրացնում ենք խնդիրներ, որոնք իրականում շատ լուրջ ու կարեւոր են, սակայն դրանց մասին մենք չենք խոսում ուղիղ իմաստով, փոխարենը մեզ հատուկ ինտերակտիվ տարբերակով եւ հումորով ենք դա անում: Այստեղ խոսում ենք կին-տղամարդ հարաբերությունից, բնությունից, որն Աստված իսկզբանե ստեղծել է, բայց մարդն իր միջամտությամբ այլ ուղղություններով է այն տանում: Ներկայացման մեջ հանդիսատեսը շատ տարբեր երեւույթներ կտեսնի, որոնցում ամեն մեկը կարող է թե իրեն, թե իր մորը, քրոջը, կամ մեկ այլ կնոջ տեսնել: Այսինքն` ամեն մեկն իր մասնիկը հաստատ կգտնի: Ասեմ, որ մեզ համար շատ կարեւոր է նաեւ հանդիսատեսի կապը, որը ներկայացման մի մասն է կազմում, քանի որ այն ինտերակտիվ է»: